अर्को महत्वपूर्ण कुरा, पहिलो बच्चा हुनुभन्दा पहिले श्रीमतीको सम्पूर्ण ध्यान र समय आफ्ना श्रीमान् कै हेरचाहमा दिन सक्ने स्थिति हुन्छ र यौनसम्बन्धी क्रियाकलापमा पनि संलग्न हुने पर्याप्त समय हुन सक्छ। बच्चा जन्मिए पछि ती कुराहरूमा स्वाभाविक रूपमै परिवर्तन आउँछ। दिनरात बच्चाको हेरचार गर्नु सजिलो कार्य होइन। यस्ता कुरा राम्रोसँग थाहा नहुँदा श्रीमान् र श्रीमतीको बीचमा अनावश्यक रूपमा असमझदारी उत्पन्न हुनसक्छ।
